**GRUP DE TREBALL PER A L’ÚS DELS ESPAIS COMPARTITS (DESPATXOS). ACTA.**

Data: 29 de novembre de 2017  
Lloc: Aula 40.006  
Hora d'inici: 14.00 h  
Hora d'acabament: 15.00 h

**Associacions assistents:**

* AIESEC
* BEMARKT
* ELSA
* Enterpreneurship Society
* ESN
* FNEC
* JEV
* Pompeu Consulting
* PompeuFarra
* PUC
* SEPC
* UNSA

**Assistents:**

* Pablo Pareja, vicerector.
* Gemma Garcia (SACU)
* Queralt Molera (SACU)

**Informacions:**

El vicerector Pablo Pareja informa a les associacions de la voluntat de la Universitat de proporcionar-les nous espais d’ús compartit: magatzem, sala de reunions i espai de co-working.

També s’informa que el CEUPF disposa d’un nou despatx al Campus de la Ciutadella (aula 40.043).

Es recorda la possibilitat de reservar espais dels campus per a la celebració de reunions, etc.

**Acords:**

* Es fa un llistat dels usos que es vol donar als actuals despatxos per part de les associacions:
  + Treball intern (necessitat de taules de treball)
  + Reunions amb externs
  + Reunions de treball internes
  + Treball de recerca/d’àmbit acadèmic (grups de treball)
* S’acorda:
  + No fer servir el despatx com a magatzem: només conservar els documents i material necessaris per al treball a curt termini.
  + Mantenir el despatx en condicions òptimes en termes de seguretat, higiene, neteja i sostenibilitat.
* S’acorda que abans del Nadal es notificarà, a través del CAU, el material per eliminar dels despatxos.
* S’acorda que el SACU facilitarà a les associacions el llistat de la distribució actual dels 6 despatxos de les associacions del Campus Ciutadella.
* S’acorda que, un cop informats dels nous espais destinats a l’ús compartit de les associacions, no es considera necessària una reassignació de despatxos.
* A partir de gener, es farà una trobada on s’informarà de l’estat de la qüestió dels nous espais i es farà una nova valoració.